ÜLIKÜLLUSLIK ELU
Tere tulemast Life koguduse televisiooni, meil on nii hea meel,
et otsustasid meiega täna ühineda. Loodame, et ülistus õnnistab teid
ja aitab teid just teie olukorras.
Täna saate osa sõnumi "Ilma piirideta" teisest osast.
Eelmine nädal alustasin selle sõnumiga, et sind julgustada
ja et võiksid Jumalalt rohkem uskuda, mida vajad, kuid pole julgenud
uskuda või sul pole piisavalt usku olnud, et Jumal üldse tahaks või
suudaks neid imesid su elus teha.
See naine, kel olid need õlikannud, arvas, et tal on ainult natuke,
kuid Jumal ütles: too kanne juurde ja ma täidan need.
Lepime tihti vähesega, ühe kannuga.
Jumal tahab, et koguksid uusi anumaid, mida täita,
uusi unistusi, mida täita, uusi suhteid, mida õnnistada.
Tal on nii palju rohkem. Loodan, et su süda avardub ja
su mõtlemine avardub, et võiksid omaks võtta
Jumala piiritu loomuse, kes sind armastab ja su lõi ja
kellel on imeline plaan su eluks. Ole õnnistatud, vaata me kodulehte:
www.lifechurchhome.com ja head vaatamist!
Palvetame, et see õnnistaks su elu ja neid, kes su ümber on.
Teenime piiritut Jumalat, teenime piiritut Jumalat!
Tahan esitada sulle väljakutse täna: kus on sul vaja vähem piiranguid?
Kus on sul vaja vähem piiranguid? Kui räägime piiritust Jumalast, siis
tegelikult on meil raske oma piiratud mõistusega seda mõtet mõista.
Räägime piiritust Jumalast, kuidas Tal on piiramatu jõud,
sel pole piire, Ta armastusel pole lõppu, Ta arm on lakkamatu,
halastus uus igal hommikul. Psalm 147 - Tal on piiramatu jõud,
Psalm 145 - Tal pole piire. Kui räägime nii, tekib põnevus,
kuid seda on raske enda eluga seostada, sest su enda elu
võib tunduda väga piiratud. Me enda elus võib tunduda:
see on küll lahe, aga mu rahaline olukord on selline - piirangud.
See on lahe, aga mu abielu on selline - piirangud.
Mu füüsiline olukord on selline - piirangud.
Mu geograafiline asukoht ütleb: piirangud, keegi pole kunagi
edukas siin, keegi pole iial neid takistusi ületanud.
Kui elaksin mujal, võib-olla, kuid elan piiratud kohas.
Meil on piiramatu Jumal, kuid meil on ikkagi piirid.
Elame selles ja kui me ei jälgi, siis aktsepteerime seda, usume seda
ja põhjendame seda oma teoloogiaga.
2 Kuningate 4 ütleb: "Kord hüüdis Eliisale keegi naine,
üks prohvetijüngrite naisi.." Ta oli harjunud olema prohvetlike
inimestega koos. Ta hüüdis: "Su sulane, minu mees, on surnud."
Esimene piirang. Sellest võib samuti peaaegu kuulda: miks see küll juhtus?
"Nüüd tuleb võlausaldaja.." Teine piirang - võlg.
"..mu kahte poega enesele orjaks võtma." Kolmas piirang - hirm.
Ta on prohvetite ümber olnud ja nüüd ta kardab, ta kogeb kõike,
ta on paanikas, ta on laostunud, ta ei tea, mis edasi teha,
ta on täiesti ummikus ja võib oma pojad kaotada.
Ta on ühest olukorrast teise läinud. Kui oled ühest äärmusest
teise läinud, pead teadma, mida teha.
Kui oled parimast halvimasse sattunud, pead teadma, mida teha.
Sest Jumal ütleb: olen andnud sulle võime uuesti üles tõusta,
olen olukordi muutev Jumal, kuid pead ise sellesse sisenema
seeläbi, et sul on vähem piiranguid.
Esimene asi, mis pead tegema, et sul vähem piiranguid oleks,
on abi küsida. Hallo?
Ütlesin, et see on väga praktiline. Tahad, et ütleksin: abakadabra!
Kuid mõned teist vajavad abi. Vajad abi oma mõtlemises,
selles, mida räägid, planeerimises,
mõned teist ei oska eelarvet teha, rahaasjadega.
Peate vähendama piiranguid oma võimes asjadega toime tulla
seeläbi, et palud abi. Mõned teist on viimases hädas
oma pereelus - pead abi paluma! Naine mõistis: olen hädas,
mul on probleem. Piirang on tekkinud ja ma ei tea, mida teha.
Nii et ta hüüdis Eliisale: palun aita mind!
Palun tule ja aita mind! Mõned teist olete piiratud,
sest oled uhke. Sinu uhkus on su piirang.
Seda ma küll öelda ei saa, inimesed arvavad, et olen rumal.
Kui ma selle välja ütlen, siis levib see kui kulutuli koguduses.
Homme olen Twitteris. Juhid võivad teada saada ja nad arvavad,
et olen nii vaimne. Ma ei taha, et inimesed teada saavad.
Mõned teist oskavad nii hästi näidelda, kuid su teesklemine
hoiab sind piirangutes. Takistab su läbimurdel tulemast.
Su teesklemine hoiab sind teesklemise harjumuses ja
vaenlane ütleb: kui lahe, et sa abi ei palu,
kui lahe, et sa liiga uhke oled, kui lahe, et sul piinlik on.
Su häbi takistab läbimurdel tulemast ja pead lihtsalt jõudma kohta,
kus sulle läheb rohkem korda, et oleksid jälle viljakas,
kui see, et inimesed saavad teada, et oled viljatu.
Laula, sa viljatu naine! Mida see tähendab?
Hüüa, anna inimestele teada, pööra see ümber, palu abi,
hüüa, ole avatud!
Võib-olla sul on piirang ja saad seda vähendada samamoodi
nagu see naine, ta hüüdis: Eliisa, mul on su abi vaja!
Mida sa paluma peaksid? Usun, et see pole ainult vaimulik
tarkus, mida peaksime kogudusena tegema, vaid usun,
et meil peab olema vaimulik enesekindlus
ja peame hakkama maailmalt küsima.
Peaksime julgema küsida asju ja nii oma piiranguid vähendama.
Küsima hooneid, raha, abi, toetust, erinevaid asju.
Oleme nii arad küsijad, sest oleme harjunud eitava vastusega.
Kui eitav vastus on su piirang, siis lõpuks paneb see sul suu kinni.
Kuid ma tean, et pärast ühte, kahte, kolme "ei-d" võib tulla "jah".
Te ei taha küsida oma naabrilt, et ta kirikusse tuleks,
sest küsisid teiselt naabrilt ja ta ütles: ei.
Tunned, et pahandasid esimest naabrit, siis vähemalt teist mitte.
Ma lihtsalt ei taha... Peame leidma enesekindluse,
et võiksime hakata küsima inimestelt ja vähendada oma piiranguid.
Me vajame hooneid, vajame rahastust, vajame palju raha. Miks?
Sest meil on suur visioon. Kui oleme siis kõik tagasihoidlikud
oma kogukonnas ja ei küsi: kas saate aidata, olla partneriks,
toetada.. Mõned teist töötavad kohas,
kus on hunnikus pühademune, kuid te ei küsiks:
kas võiksite anda 30 muna me kogudusele, nad jagavad need
tänaval inimestele. Mõtleme: keegi teine teeb seda,
ostan lihtsalt ise 3 muna rohkem.
Mõni teist saaks kahe küsimisega probleemi lahendada.
Tunnen, et Jumal ütleb: tahad vähem piiranguid, hakka rohkem küsima!
Kõige hullem, mis võib juhtuda, on see, et nad ütlevad "ei".
Mis on kõige hullem? Kus on me julgus?
Maailmal on julgus küsida. Piibel ütleb: teil pole, sest te ei palu.
Hea vihje! Piibel on päris kasulik. Veel üks kirjakoht:
paluge, koputage, otsige! Ei ütle: kaalu, palveta, mõtle sellele, looda.
Need on ennetavad sõnad. Kas ma võin su autot laenata?
Meie aga mõtleme: ma ei tea, oleks hädasti transporti vaja,
millal ma küll raha auto jaoks leian, tahaks teenistusele minna,
aga rongipilet on nii..., aga ma palvetan.
Ja inimene, kellega räägid, läheb sinna ja ta autos on 3 vaba kohta.
Kuidas oleks: kas ma saaksin sinuga teenistusele reedel,
tahaksin väga minna. Mina ütleksin: arvasin, et sa ei küsigi.
Küsimises on vabanemine. Kui oled laps,
murrad oma piirangud küsimisega. Tõstad käe püsti ja ütled:
vabandage, ma ei saa aru. Kui seda teed, piirang eemaldatakse,
sest saad vastuse.
Lapsena küsime alati: miks? Miks me seda teeme?
Kas ma võin tulla? Paljudel on lapsed ja nad alati küsivad:
kas ma võin ka tulla, ema? Kuhu sa lähed?
Kas mu sõber võib ka tulla? Kas ma, kas ma, kas ma...
Kuna ta küsib 12 asja, siis lõpuks saab ta vähemalt ühe,
kuna ei suuda kõigele "ei" öelda, annad talle ühe.
Näeme seda oma lastes, aga täiskasvanuna enam nii ei tee,
kuid arvan, et peame oma julguse tagasi võitma.
See nädal on hea nädal küsida: tahaksid sa kirikusse tulla,
on sul lapsed, neile eesliga meeldib sõita, kui kaaluvad alla 50 kg?
Kas teile meeldivad tasuta asjad?
Või tahaksite anda midagi tasuta? Teil on hoone Leedsis,
kas võime seda kasutada? Meil oleks vaja asju hoida kuskil.
Sul on reedeti autos ruumi, kas võite 3 noort peale võtta,
sellest oleks suur abi!
Alustame lastekirikuga, kas võiksid registreerimislauas olla?
Kui me ei küsi, siis meil pole.
Peame headeks küsijateks hakkama.
Kui loed edasi 2 Kuningate 4:3, siis naise ime sõltus ta küsimisest,
sest algul ta palus abi, aga teisel korral palus veel abi
inimestelt, keda ta ei tundnud. Küsimine on alati osa su imest,
alati, alati.
Teine viis, kuidas piiranguid vähendad, on see,
kui vähendad piiranguid oma ootustes.
Lihtsalt pean osadele teile ütlema: peate ootama palju, palju rohkem,
kohe päris palju rohkem.
Suurenda oma usku!
Mulle meeldis, mis Eliisa ütles. Ta ei öelnud: jäta asi minu hooleks
ja ajan asja korda. Sellist vastust me tahame.
Kuid pead mõistma, et Jumal ütleb: palu!
Ta ei anna sulle, mida tahad. Ta aitab sul lahenduse leida,
kuid Ta ei tee asju nii, nagu sina ette näed.
Naine palus abi, kuid arvan, et ta ei oodanud järgmist vastust:
Eliisa ütles temale: "Mis ma pean sulle tegema?"
Naine ütles: "Su teenijal ei ole kojas midagi.."
Kas tundub tuttav? Mul pole midagi, mul pole kedagi, mul pole sõpru,
mul pole tööd, mul pole võimalusi, ma pole ilus, mul pole juukseid!
Mul pole midagi, pole teenistust, ma pole midagi väärt,
mul pole mitte midagi. Ta räägib piirangutest.
Piirangud räägivad ja nii see kõlab. Aga kuula, kuidas mees
naise piiranguid vähendab. Ta küsib: ütle, mis sul kodus on?
Naine ilmselt mõtles: millest sa räägid? Olen meeleheitel,
kas sa ei arva, et olen kodunt juba otsinud,
vaadanud iga tooli alla, et äkki leian mõne mündi,
diivani alla, kas sinna mõni münt on veerenud.
Kas sa ei arva, et vaatasin eBayst, kas oma eeslit saan müüa?
Olen üritanud! Kuid usun, et Jumal ütleb praegu: vaata uuesti!
Ta ütleb seda kahel viisil: vaata uuesti oma füüsilisest kodust ja
teiseks, vaata sellest kodust siin, vaata uuesti oma kogudusest.
Vaata uuesti oma majast, mis on sulle nii tuttav.
Oled siin igal pühapäeval, auto samas kohas parklas,
istud samade inimestega. Vaata uuesti!
Näen midagi, mida sina ei näe. Mida sina ei näe Bradfordi juures,
Abundant Life koguduse, Leedsi, Belfasti juures.
Näen midagi Stevensonide või Nelsonite juures, mida nad ei näe.
Vabandust, mine vaata uuesti oma kodunt.
Mõned mõtlevad: olgu, vaatan uuesti, samad arved sahtlis,
samad kapid samade ubadega, mida 3 nädalat söönud oleme,
sama vana diivan, sama katkine telekas.
Jumal ütleb: vaata uuesti! Kuid vaata teise pilguga!
Ma ei tea, kas üldse mõistad, mida Jumal räägib.
Vaata uuesti!
On olnud asju, mille suhtes olin alla andnud.
On aegu, kus olin Bradfordi suhtes alla andnud, enda sees.
Jumal, võib-olla peaksin Californiasse minema?
Tunnen Sind rohkem seal.
Meil on kõigil need hetked.
Jumal, ma ei tea, kas asi on seda väärt.
Ma ei tea, kas 3 päeva kontoris olla ja ette valmistada
on seda väärt. Võiksin muid asju teha,
mis võtaksid vähem aega, võib-olla oleks kiirem tasu.
Ma pole kindel, ma ei tea. Olen olnud nii murtud
teatud aegadel oma elus ja Jumal ütleb:
mine tagasi koju ja vaata uuesti! Mine tagasi oma abielu juurde
ja vaata uuesti! Tagasi selle sõpruse juurde ja vaata uuesti!
Tagasi sinna kodugruppi! Mine tagasi selle teenistuse juurde,
kus oled 5 aastat olnud ja vaata uuesti!
Ja kui vaatad uuesti, siis näed, mida see naine nägi. Ta ütles:
mul ei ole mitte midagi muud kui... Jumal võtab selle. Mis on su "kui"?
Jumal tahab muuta su "kui" ootuseks (ing - except, expect).
Väike muutus sõnades, kuid see muudab kõik.
Jumal ei näe seda "kui"-d, Ta näeb ootust.
Kui oled Jumalaga piisavalt koos, saad midagi, mis on veel enam,
midagi erakordset. "Muust kui" saab midagi erakordset,
kui lisad vahele ootuse.
Vaatan me ülistustiimi, te olete fantastilised,
kuid vaatan uuesti, sest aasta pärast on see jama.
See tundub võib-olla terav ja tänamatu, kuid nii Jumal seda näeb:
mul on hea meel, et oled lastebasseinis,
kuid järgmisel nädalal oled suures basseinis ja siis mõtled,
miks ma lastebasseinis nii kaua olin.
Sa polnud nõus oma ujumisrõngast ära võtma.
Naine vähendas piiranguid, kui ta uuesti vaatas,
vaatas uuesti oma olukorda, kui vaatad uuesti koguduse peale.
Ära tule kirikusse pühapäeval ja mõtle: tean, mis juhtuma hakkab.
Eelmisel pühapäeval ütlesid mõned, et nad nägid ingleid,
saime kirju sel nädalal, inimesed kirjutasid: see juhtus pühapäeval.
Võib-olla vaatame uuesti, võtame autopiloodi maha.
Võib-olla on meil tunne, et Jumal võib teha ükskõik mida,
sest Ta on siiski piiramatu. Mis on sinu "muud kui.." -
väike usk, Ta võtab selle, väike rahaline seeme, Ta võtab selle,
väike rõõm, väike ootus, Ta võtab selle vastu.
Too oma "muud kui..." Ära too oma piiranguid.
Vähenda piiranguid!
Mul on nii kindel lootus Ankur oma hingele
Mu rahu kõige raskemal ajal Loodan Jumalale vaid
Las iga hääl nüüd kuulutab
Mu Jumal valitseb Ta armastus ei vea iial alt
Mu Jumal valitseb Kõige üle valitseb
Kogu mu elus Igas olukorras ma tean
Mu Jumal on suur Mu Jumal on üle kõige
Usu läbi olen veendunud Ja sel tõel ma seisan
Ükski vägi ei elus ega surmas Või võtta mind Ta käest
Las iga hääl nüüd kuulutab
Mu Jumal valitseb Ta armastus ei vea iial alt
Mu Jumal valitseb Kõige üle valitseb
Kogu mu elus Igas olukorras ma tean
Mu Jumal on suurem Mu Jumal on üle kõige
Üle iga haiguse, iga hirmu Üle iga südamevalu siin
Nii maa peal kui taevas Mu Jumal valitseb
Üle kogu väe, iga trooni Suurim armastus mida iial teadnud
Täna mu Jumal Igavesti valitseb
Üle kogu väe, iga trooni Suurim armastus mida iial teadnud
Täna mu Jumal Ta valitseb
Mu Jumal valitseb Ta armastus ei vea iial alt
Mu Jumal valitseb Kõige üle valitseb
Kogu mu elus Igas olukorras ma tean
Mu Jumal on suurem Mu Jumal on üle kõige
Mu Jumal on suurem Üle kõige
Mu Jumal on üle kõige
Ustavus - kõigutamatu kiindumus truudus või tugev pühendumine
kellelegi, kes nõuab truudust ja vankumatut lojaalsust
Sinu armastus, Jumal, on mu laul ja seda ma laulan.
Räägin igavesti kõigile, kui ustav sa oled.
Su armastus, Jumal, on mu laul ja räägin igavesti lugu su armastusest,
kuidas lõid universumi ja seadsid paika kõik, mis seal on.
Sinu armastus on olnud alati me elu aluseks.
Su truudus on olnud me maailma kese.
Inglivägede Jumal, kes on su sarnane -
vägev ja ustav kõiges.
Jumala armastus on võimas, Ta lojaalsus ülisuur.
Ta eesmärk on ilmatu, Ta kohtuotsused nagu suur ürgvesi.
Kuid siiski Ta suuruses ei lähe miski kaduma,
ei inimene ega hiireke jää kahe silma vahele.
Kui erakordne on Su armastus, Jumal, kui innukalt otsime pelgupaika
Su juures.
Saame söönuks Su koja küllusest, sa joodad meid
oma rõõmujoovastuse ojast.
Oled kiirgava valguse allikas, Sa avad me silmad valgusele.
Issand, säilita oma heldus neile, kes Sind tunnevad,
ja oma õigus neile, kes on õiglased südamelt!
Olen lummatud Su headusest mu vastu, Su armastus on võitnud mu südame
igavesti.
Ustavus
Peame endale seda koda meelde tuletama ja
seda väge ja pärandit, mis see kõik korda saadab.
See on koda, mida ma pole vaid ehitanud, vaid mis ehitab mind.
Jumal ütles: "Ära ehita mulle teenistust, mul on kõik,
ehita mulle koda!
Ära ehita kohta meelelahutuseks, kus inimesed käivad sisse-välja,
ära ehita mulle kohta, kus suvalised asjad juhtuvad,
ehita mulle koda!"
Jeesus. Kõik keerleb Jeesuse ümber.
Stronger Conference
Tõlge: Riina Karik